Агульная сярэдняя адукацыя накіравана не толькі на авалоданне навучэнцамі асновамі навук, але і на духоўнае і фізічнае развіццё асобы навучэнца, яго падрыхтоўку да паўнацэннага жыцця ў грамадстве, пачатку працоўнай дзейнасці, працягу адукацыі. У раёне 11 педагогаў маю ць кваліфікацыйную катэгорыю “настаўнік-метадыст”, колькасць іх калег з першай і вышэйшай кваліфікацыйнай катэгорыяй павялічылася з 66,5 працэнта ў 2014 да 72,3 працэнта ў 2017 годзе. Замацаванасць маладых спецыялістаў на першым рабочым месцы складае 85 працэнтаў — гэты паказчык адзін з найлепшых у вобласці. У 2016 годзе 2 настаўнікі з Оршы сталі пераможцамі конкурсу на стварэнне вучэбных дапаможнікаў для школ. Неабходна адзначыць і якасную работу па прафарыентацыі школьнікаў, арганізаваную аддзелам адукацыі, спорту і турызму пры ўзаемадзеянні з установамі прафесійнай адукацыі рэгіёна. На базе раённага рэсурснага цэнтра інфармацыйных тэхналогій, створанага ў 2009 годзе пры падтрымцы Парка высокіх тэхналогій, штогод праводзіцца прафарыентацыйнае тэсціраванне для выпускнікоў 9—11 класаў з выкарыстаннем псіхадыягнастычных методык “Профіль 2.0”, распрацаваных рэспубліканскім цэнтрам прафарыентацыі моладзі. Дзякуючы эфектыўнай прафарыентацыйнай рабоце, у 10 класах працягваюць навучанне 49,4 працэнта выпускнікоў базавай школы — гэта лепшы паказчык у Віцебскай вобласці.